Kyk op Kwêla na onderhoud oor boek 'Nuusmakers' | Netwerk24
Deur Verslaggewer 07 November 2019 19:16
’n Insetsel oor Charles Smith se boek Nuusmakers: Stories oor mense, nuus en gebeure oor 30 jaar sal eersdaags op die program Kwêla op kykNet te sien wees.
Hannes van Wyk, aanbieder van Kwêla, het die week met Smith, nuushoof van Netwerk24 en Volksblad in die Vrystaat en Noord-Kaap, ’n onderhoud oor die boek gevoer. Smith was ’n gas op sy leerbank.
Charles Smith en Hannes van Wyk, aanbieder van Kwêla, ná die onderhoud wat vandeesweek oor sy boek Nuusmakers gevoer is. Die insetsel sal op Sondag 24 November op Kwêla uitgesaai word. Foto: Verskaf
Die insetsel word op Sondag 24 November om 18:00 uitgesaai.
Die boek behoort teen Maandag in Bloemfontein aan te kom en vir lesers beskikbaar te wees.
Die bekendstelling is op 21 November om 18:00 in die Nasionale Afrikaanse Letterkundemuseum en -Navorsingsentrum (Naln) in Bloemfontein.
Nuusmakers sal by al Volksblad se vyf kantore in Bloemfontein, Welkom, Kimberley, Bethlehem en Kuruman verkoop word.
Daarby sal die boek ook by Pick n Pay in die Preller Walk-sentrum en Kloppers se winkel by die Waterfront in die stad verkoop word.
Dit kan ook aanlyn by Takealot by www.takealot.com bestel word.
Om die boek by Volksblad te bestel, kan Aiden Meyer by 051-404-7600 geskakel of by Aiden.Meyer@24.com gekontak word.
Mense wat die bekendstelling by Naln wil bywoon, kan ook by haar plek bespreek.
Meer oor: Volksblad | Netwerk24 | Charles Smith | Kwela | Boeke | Nuusmakers